Komisijos reglamentas (EEB) Nr. 2889/86
1986 m. rugsėjo 18 d.
iš dalies keičiantis Reglamentą (EEB) Nr. 3143/85 dėl intervencinio sviesto, skirto vartoti tiesiogiai koncentruoto sviesto pavidalu, pardavimo sumažintomis kainomis
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EEB) Nr. 1335/86 [2], ypač į jo 6 straipsnio 7 dalį,
kadangi Komisijos reglamente (EEB) Nr. 3143/85 [3] su paskutiniais pakeitimais, padarytais Reglamentu (EEB) Nr. 1741/86 [4], nustatyta intervencinio sviesto, skirto vartoti tiesiogiai koncentruoto sviesto pavidalu, pardavimo sumažintomis kainomis sistema;
kadangi Reglamento (EEB) Nr. 3143/85 4 straipsnio 4 dalyje yra nustatyti sviesto perdirbimo į koncentruotą ir koncentruoto sviesto įpakavimo terminai; kadangi Komisijos reglamente (EEB) Nr. 1325/86 [5] leidžiama nukrypti nuo terminų, taikomų iki 1986 m. gegužės 1 d. sudarytoms sutartims, nes nepalanki pastarojo laikotarpio koncentruoto sviesto pardavimo tendencija reiškia, kad ūkio subjektai jau nebegali laikytis nustatyto termino, komerciniu atžvilgiu smarkiai nerizikuodami dėl savo įsipareigojimo pagal nacionalines taisykles nurodyti ant pakuotės paskutinę vartojimo dieną; kadangi ką tik prasidėjusi reklaminė kampanija, kurios tikslas - skatinti koncentruoto sviesto vartojimą, kurį laiką dar neduos rezultatų; kadangi dėl to iki 1986 m. gegužės 1 d. sudarytoms sutartims taikomą terminą reikėtų dar kartą pratęsti, kad kampanija būtų naudinga ūkio subjektams;
kadangi šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 3143/85 4 straipsnio 4 dalies antroje pastraipoje data "1986 m. rugsėjo 1 d." keičiama data "1986 m. lapkričio 1 d.".
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1986 m. rugsėjo 18 d.